సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
వన్డేల్లో తొలి క్రికెటర్‌గా రోహిత్ అరుదైన రికార్డు
విండీస్‌తో జరిగిన తొలి వన్డేలో భారీ శతకంతో అజేయంగా నిలిచిన రోహిత్ వన్డే క్రికెట్‌లో ఆ ఫీట్ నమోదు చేసిన తొలి ఆటగాడిగా నిలిచాడు.
Samayam Telugu | Updated:
Oct 22, 2018, 07:59PM IST
వెస్టిండీస్‌తో జరుగుతున్న వన్డే సిరీస్‌లో టీమిండియా ఓపెనర్ రోహిత్ శర్మ అరుదైన రికార్డును తన ఖాతాలో వేసుకున్నాడు. గౌహతిలో అదివారం జరిగిన తొలి వన్డేలో కెప్టెన్ విరాట్ కోహ్లీ(140: 107 బంతుల్లో 21 ఫోర్లు, 2 సిక్సర్లు), ఓపెనర్ రోహిత్ శర్మ(152 నాటౌట్: 110 బంతుల్లో 15 ఫోర్లు, 8 సిక్సర్లు) శతకాలతో చేలరేగడంతో విండీస్‌పై భారత్ 8 వికెట్ల తేడాతో ఘన విజయం సాధించిన విషయం తెలిసిందే.
అయితే విన్నింగ్స్ షాట్ సిక్సర్ కొట్టి 150 పరుగుల మార్క్ చేరుకున్న రోహిత్.. సచిన్ టెండూల్కర్ , ఆస్ట్రేలియా ఓపెనర్ డేవిడ్ వార్నర్‌ల పేరిట ఉన్న రికార్డును అదిగమించాడు. వన్డేల్లో అత్యధిక ఇన్నింగ్స్‌లలో 150 లేక అంతకంటే ఎక్కువ పరుగులు చేసిన తొలి క్రికెటర్‌గా రోహిత్ నిలిచాడు. సచిన్, వార్నర్‌లు వన్డేల్లో 5 పర్యాయాలు 150 మార్కు చేరుకోగా, విండీస్‌తో జరిగిన తొలి వన్డేలో 152నాటౌట్‌తో రోహిత్ 6 పర్యాయాలు ఆ అరుదైన ఫీట్ చేసిన తొలి ఆటగాడిగా అరుదైన రికార్డు నెలకొల్పాడు.